Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel kiihdyttää maaoperaatioitaan Gazassa.
Juutalaiset viettävät samaan aikaan hanukka-juhlaa.
Pääministeri Netanjahu varoittaa Hizbollahia -
muuttamasta Libanonia raunioiksi.
Yhdysvallat varoittaa: Iran on tukenut -
Punaisenmeren laivaliikenteeseen kohdistuneita iskuja.
Israel kiihdyttää sotilaallisia toimiaan Gazassa.
Hamas on puolestaan kokenut tappioita erityisesti Pohjois-Gazassa.
Puolustusvoimien (IDF) joukot kiihdyttävät taisteluja -
Hamasin ydinalueilla Pohjois- ja Etelä-Gazassa.
Käymme hellittämätöntä taistelua kaikkialla Gazassa.
Taisteluissa on saavutettu edistystä.
Olemme eliminoineet tunneleissa piileksiviä terroristeja, -
mukaan lukien korkea-arvoisia komentajia.
Olemme tuhonneet terrorirakenteita.
Joukkomme ovat pidättäneet ja kuulustelleet satoja terroristeja, -
joista monet ovat antautuneet oma-aloitteisesti.
Hyödynnämme kuulusteluista saatua tiedustelutietoa tuleviin taisteluihin.
Tuhoamme Hamasin, mutta työtä on vielä paljon.
Amiraali Hagari kertoi ensi käden kokemuksiaan taistelukentältä -
vierailtuaan yhdessä IDF:n 98. divisioonan komentajan kanssa -
Khan Younisin kaupungissa, -
joka on terroristien vankka tukikohta Etelä-Gazassa.
Kävin tänään 98. divisioonan komentajan kanssa -
Khan Younisin sektorilla. Menimme yhdessä taistelukentälle.
Näin, miten määrätietoisesti reserviläissotilaat taistelivat, -
eliminoivat terroristeja ja etsivät tunneleita.
Sotilaat kertoivat, että terroristit piileksivät pelkurimaisesti tunneleissa.
Kun terroristit nousevat kuiluista, sotilaamme tappavat heidät.
He pommittavat tunneleita, tyhjentävät sektoria -
sekä etsivät tietysti mitä tahansa tiedonmurusia panttivangeista.
Amiraali Hagari otti myös puheeksi Israelin pohjoisrintaman, -
missä Hizbollah murhasi israelilaisen maanviljelijän -
ampumalla panssarintorjuntaohjuksen tämän ajoneuvoon.
Pääministeri Benjamin Netanjahu -
vieraili IDF:n esikuntapäällikön Herzi Halevin kanssa -
IDF:n pohjoisessa komentokeskuksessa.
Tilannearvioinnin jälkeen Netanjahu tapasi -
Libanonin ja Syyrian raja-alueelle sijoitettuja reserviläisjoukkoja.
Olen täällä reserviläisten parissa. Heillä on suurenmoinen taisteluhenki.
He ovat sitoutuneet viemään työn loppuun saakka -
sekä palauttamaan turvallisuuden Etelä- ja Pohjois-Israeliin.
Tänä iltana sytytämme hanukka-kynttilän.
Tuo kynttilä loistaa valoa myös sodan aikana. Sen valo loistaa nytkin,
kun suremme kaatuneita sankaripoikiamme ja -tyttäriämme, -
israelilaisia panttivankeja, jotka aiomme tuoda kotiin, -
kärsiviä haavoittuneita -
sekä siviilejä, jotka ovat kaatuneet taistellessaan sankarillisesti.
Olen vaikuttunut keskuudessanne vallitsevasta hengestä.
Se velvoittaa meitä kaikkia. Israelilaiset ovat ylpeitä teistä.
Vihollistemme kannattaa panna tämä henki merkille, -
sillä jos Hizbollah päättää aloittaa sodan meitä vastaan, -
se takaa samalla sen, -
että Beirut ja Etelä-Libanon muuttuvat Gazaksi ja Khan Younisiksi.
Etenemme teidän avullanne päättäväisesti kohti voittoa.
Pohjoisrintamalta palattuaan Netanjahu osallistui -
kynttilänsytytysseremoniaan Temppeli- vuoren muinaisella Länsimuurilla.
Israelilaiset ja juutalaiset ympäri maailmaa -
viettävät paraikaa valon juhlaa eli hanukkaa.
Seisomme täällä 2000 vuoden takaisilla temppelimme jäänteillä.
Makkabealaiset vapauttivat tuolloin temppelin, puhdistivat sen, -
palauttivat juutalaisten suvereniteetin ja itsenäisyyden -
ja pelastivat Israelin perinnön, uskonnon ja kansan.
Ilman makkabealaisia elämänlankamme olisi katkennut -
emmekä olisi täällä tänään.
Silloin taisteltiin pahuuden voimia vastaan, -
joiden tarkoituksena oli hävittää juutalainen kansa pois maan päältä.
Tänään me ― meidän aikamme makkabealaiset ―
taistelemme pahuuden voimia vastaan, joiden tarkoituksena on -
hävittää juutalainen kansa ja sen valtio maan päältä.
Me taistelemme yhtä sankarillisesti kuin makkabealaiset.
Israelin puolustusministeri Joav Gallant isännöi -
Britannian puolustusministeriä Grant Shappsia. Shapps on -
ensimmäinen brittipuolustusministeri, joka vierailee Israelissa 27 vuoteen.
Kiitos, että tulitte Israeliin tänä erityisen tärkeänä aikana.
Pidän tätä suorastaan historiallisena vierailuna.
Sota alkoi tasan kaksi kuukautta sitten -
Hamasin brutaalista hyökkäyksestä meitä vastaan.
Me taistelemme päättäväisesti ja tulemme voittamaan. Olen siitä varma.
Meillä on yhteiset arvot ja tavoitteet mutta valitettavasti myös yhteiset uhat.
Ministeri Shappsin vierailu -
on osoitus Britannian ja Israelin tiiviistä yhteistyöstä.
Yhdysvaltain ulkoministeri Antony Blinken puolestaan isännöi -
Britannian ulkoministeriä David Cameronia Washingtonissa.
Ministerit keskustelivat siitä, miten voidaan tukea Israelia -
ja varmistaa, että palestiinalaisten siviilien humanitaarinen hätä Gazassa-
tulee samaan aikaan asianmukaisesti huomioiduksi.
Ulkoministeri Blinken mainitsi lehdistötilaisuudessa, -
että Hamas on vastuussa humanitaarisen tauon päättymisestä.
Taukoa jatkamalla olisi saatu vapautettua lisää panttivankeja -
Israelin tekemiä myönnytyksiä vastaan.
Tutkimme kaikki mahdolliset keinot panttivankien vapauttamiseksi.
Hamas on vastuussa siitä, -
että tauko, jonka aikana vapautettiin yli 100 panttivankia, päättyi.
Painostamme Hamasia aloittamaan uudestaan nämä ponnistelut.
He ovat toistaiseksi kieltäytyneet siitä. Lisäksi painostamme Hamasia -
sallimaan Punaisen Ristin vierailut panttivankien luona Gazassa, -
jotta näiden terveydentilasta saadaan arvio -
ja että myös maailma saa kuulla asiasta.
On tärkeää, että tämänhetkiseen tilanteeseen keskittymisen lisäksi -
varaudumme myös seuraaviin vaiheisiin -
ja ryhdymme rakentamaan perustaa kestävälle rauhalle ja turvallisuudelle.
Huomenna isännöin täällä Washingtonissa -
Arabiliiton ja Islamilaisen yhteistyöjärjestön kollegoitani.
Odotan keskustelujen jatkamista heidän kanssaan.
Blinken puhui lisäksi Britannian ja USA:n yhteisistä pyrkimyksistä -
estää Israelin ja Hamasin sotaa leviämästä muualle. Hän sanoi -
Iranin käyttäytyvän vaarallisesti jemeniläisten välikäsiensä välityksellä-
strategisella Bab el-Mandebin salmella.
Teemme yhdessä kaikkemme, jotta tämä sota ei leviäisi muualle.
Teemme tiivistä yhteistyötä alueella varmistaaksemme, -
ettei muita rintamia avaudu. Tämä tarkoittaa myös -
merenkulun turvallisuuden takaamista Punaisellamerellä ja Adeninlahdella.
Aluksia vastaan tehtyjen iskujen on loputtava.
Meillä on täysi syy uskoa, -
että Iran on mahdollistanut nämä iskut aseistamalla hutheja.
Koordinoimme tiiviisti merenkulun turvaamistoimia -
ja varmistamme, että iskut loppuvat.
Huoli Iranin roolista Jemenin rannikon strategisilla meriväylillä -
on kasvanut viime päivinä.
USA sanoo ryhtyneensä vastatoimiin Iranin toimien takia.
Viime viikonloppuna Punaisen- meren kansainvälisillä vesillä -
tehtiin neljä iskua kolmea eri kaupallista alusta vastaan.
Näillä kolmella aluksella on yhteyksiä 14 eri maahan.
Tämä kertoo huolen globaaliudesta sekä siitä, millaisen uhan nämä iskut -
muodostavat kansainväliselle rauhalle ja vakaudelle.
Arleigh Burke -luokan USS Carney -hävittäjä vastasi hätäkutsuun -
ja tarjosi apua. Se havaitsi samalla kolme lennokkia, -
jotka olivat saapumassa sitä kohti eri aikoihin. Alus ryhtyi vastatoimiin.
Vielä emme pysty arvioimaan, oliko Carney kohteena, -
mutta se toimi oikein ampumalla lennokit alas.
Jatkamme tiivistä yhteydenpitoa liittolaisiimme ja kumppaneihimme -
ja päätämme sopivista vastatoimista. Meillä on hyvät perusteet uskoa, -
että nämä iskut olivat täysin Iranin mahdollistamia, -
vaikka huthit laukaisivatkin ne Jemenistä.
Merenkulkuun liittyvien huolien lisäksi Yhdysvallat vaikuttaa -
olevan huolissaan myös Venäjän ja Iranin tiivistyvistä väleistä.
Venäjän presidentti Vladimir Putin -
vieraili Arabiemiraateissa ja Saudi-Arabiassa. Sen jälkeen -
hän isännöi Iranin presidenttiä Ibrahim Raisia Moskovassa.
Johtajat keskustelivat Venäjä―Iran- suhteiden syventämispyrkimyksistä -
sekä yhteistyön tiivistämisestä Lähi-idän asioissa, -
"palestiinalaiskysymys" mukaan lukien.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen